DRÁMA és TÁNC

**Helyi tanterv**

**5. évfolyam**

**Készítette:**

**Babus Tamás**

**Tulkán Judit**

**Forrás:**

**51/2012. (XII. 21.) EMMI rendelet 1. és 2. mellékleteként kiadott kerettanterv (Forrás: Oktatáskutató és Fejlesztő Intézet)**

**Remetekertvárosi Általános Iskola előző Pedagógiai Programjai**

**DRÁMA és TÁNC**

**A tantárgy heti összes óraszáma : 1 óra**

**A tantárgy éves óraszáma összesen: 35 óra**

**ALAPELVEK, CÉLOK:**

A dráma és tánc tanítása olyan művészeti és művészetpedagógiai tevékenység, amelynek célja az élményeken keresztül történő megértés, valamint a kommunikáció, a kooperáció, a kreativitás fejlesztése, az összetartozás érzésének erősítése.

A dráma és tánc kreatív folyamata szolgálja a tanulók ön- és társismeretének gazdagodását, segíti az oldottabb és könnyebb kapcsolatépítést és kapcsolatfenntartást.

A tanulói tevékenységek a gondolatok és érzelmek kifejezését, ezzel együtt különböző drámai és színházi kifejezési formák megismerését, alkalmazásuk elsajátítását és értelmezését szolgálják.

A mozgásos-táncos, tevékenységek többek között fejlesztik a ritmusérzéket, a térérzékelést, a testtartást, a mozgáskoordinációt, az állóképességet. E tevékenységek során a tanulók megismerik a mozgásos-táncos kommunikáció és önkifejezés sajátosságait, eszköztárát.

A dramatikus és a mozgásos-táncos tevékenység gyakorlása és tanulása hozzájárul a nemzeti, helyi vagy a nemzetiségi hagyomány megismeréséhez, az önazonosság erősítéséhez, fontos szerepe lehet a közösségi tudat kialakításában.

A művészeti tevékenységformákkal való személyes találkozás révén a művészeti ágak nyelve sajátjukká válik, és mindezek eredményeként kialakul bennük a művészettel élés, az értő befogadóvá válás alapvető igénye.

A tárgy közműveltségi tartalmai, fejlesztési feladatai elsősorban tevékenység-központú, gyakorlati képzés során sajátíthatók el. A tematikai egységekhez időkeretek csak ajánlatként határozhatók meg, mivel a témák feldolgozása komplex gyakorlati tevékenységek keretében valósul meg. A feltüntetett tematikai egységek és közműveltségi tartalmak megjelenése átfedi egymást, a tagolás csak a könnyebb áttekinthetőséget szolgálja, a feltüntetett óraszám-ajánlások az éves összóraszám vonatkozásában nyújtanak tájékoztatást. A tematikai egységek nem sorrendben, hanem a korosztály és a csoport adottságainak megfelelően, a szaktanár döntése alapján dolgozhatók fel. A kerettanterv összességében az adott iskolaszakaszokra fogalmazza meg a fejlesztési tartalmakat a hozzárendelt óraszámokkal, amelyeknek csak a 90%-ára ad kötelező tartalmat, míg a fennmaradó 10% szabad felhasználást biztosít a tervezés során.

A dráma és tánc jellegénél fogva nagy szerepet játszik több fejlesztési területen meghatározott ismeretek, készségek és képességek fejlesztésében.

Az *erkölcsi nevelés* területén a tanuló a dráma és tánc tanulása során olyan kérdésekkel és problémákkal találkozik, amelyek segítenek eligazodni az őt körül vevő világban. Megtanulja a munkához szükséges rendet és fegyelmet, e tevékenységek révén megismeri, képes elfogadni és követni különböző közösségek normáit.

A *nemzeti öntudat, hazafias nevelés* területén megismer több különböző, népszokásokhoz vagy ünnepkörökhöz köthető hagyományt, így felkelthető érdeklődése szűkebb és tágabb környezetének kultúrája iránt, megtapasztalhatja ezek helyét Európa és a világ szokásvilágában, fontossá válhat számára a hagyományok megismerése és megőrzése.

Az *állampolgárságra, demokráciára nevelés* területén nyitottá válhat a társadalmi jelenségek iránt, ezek ábrázolására törekszik dramatikus tevékenységeiben is. Foglalkozik a kisebb és nagyobb közösségek sajátosságaiból eredő lehetőségekkel és korlátokkal.

A kompetenciafejlesztés területén az *anyanyelvi kommunikáció* fejlesztésében az aktív tevékenységek folytán a dráma és tánc tantárgy jelentős szerepet játszik. A tanuló részt vesz verbális és nonverbális kommunikációs játékokban, megtapasztalja az önkifejezés több formáját. Ezek segítségével képes érzéseinek és véleményének kifejezésére, valamint saját és mások tevékenységének értékelésére is. Fejlődik a tiszta, érthető, artikulált beszéd, a világos, adekvát nyelvhasználat területén.

A *szociális és állampolgári kompetencia* területén a tanuló lehetőséget kap más kultúrák sokszínűségének megismerésére. A dramatikus tevékenységek során gyakorolja a társainak való segítségnyújtást különféle megjeleníthető élethelyzetekben. A közös munka folyamatában megtapasztalja, hogy kisebb és nagyobb közösségének működése az ő felelőssége is, a dramatikus tevékenység során, a mintha-helyzetek „gyakorlóterepén” felelősséget érez és vállal társaiért. Képes megfogalmazni véleményét, és elfogadni mások érvelését.

A *kezdeményezőképesség és vállalkozói kultúra* területén a tanuló korának megfelelő élethelyzetekben képes a mérlegelésre, döntéshozatalra, és arra, hogy felmérje döntései következményeit – mindezt a dramatikus tevékenységek során a gyakorlatban, védett környezetben meg is tapasztalja.

Ugyanakkor az *esztétikai-művészeti tudatosság* *és kifejezőképesség* területén fejlődik emocionális érzékenysége is, megismerkedik a befogadást és a kifejezést segítő játékokkal, dramatikus tevékenységekkel, a megjelenítés többféle (pl. verbális, mozgásos-táncos, vizuális) formájával.

Emellett a *hatékony, önálló tanulás* megalapozásaként részt vesz egész csoportos, kiscsoportos tevékenységekben, és vállal egyéni tevékenységeket is. Megtapasztalja saját készségeit és képességeit, felismerheti, miben kell még fejlődnie.

## Fejlesztési feladatok:

Az *önismeret és a társas kapcsolati kultúra fejlesztése,* valamint a *felelősségvállalás másokért, önkéntesség* területén képes az alkalmazkodásra és az érdekérvényesítésre. Életkorának megfelelően megnyilvánul különböző társas helyzetekben. Képes több szempontból is értékelni, és drámajátékos tevékenységekben megmutatni egy-egy helyzetet. A megbeszéléseken önálló véleményt fogalmaz meg, tapasztalatot szerez önmaga és társai tevékenységének elemző értékelésében, ugyanakkor képes mások munkájának elismerésére, tiszteletére is.

A *testi és lelki egészségre nevelés* területén megismeri a különféle, a figyelem összpontosítására szolgáló koncentrációs és lazító játékokat és tevékenységeket.

*A fenntarthatóság, környezettudatosság területén* fejlődhet közvetlen és tágabb környezetének természeti és társadalmi értékei, sokszínűsége iránti szenzibilitása.

*A tanulás tanítása* területén képes kialakítani a személyiségének megfelelő tanulási szokásokat, képes a hatékony, önálló felkészülésre, és alkotó jellegű részvételre nyilvános közösségi tevékenységekben.

A *médiatudatosságra nevelés* területén: megfelelő módon eligazodik az interneten, illetve a különféle hiteles médiatartalmakban, valamint a rendelkezésére álló szakirodalomban.

*Az esztétikai-művészeti tudatosság* *és kifejezőképesség fejlesztése.*

# HELYI FEJLESZTÉSI KÖVETELMÉNYEK:

Élményeken keresztül történő megértés, valamint a kommunikáció, a kooperáció, a kreativitás fejlesztése, az összetartozás érzésének erősítése.

A tanulók ön- és társismeretének gazdagítása, segítse az oldottabb és könnyebb kapcsolatépítést és kapcsolatfenntartást.

A tanulói tevékenységek a gondolatok és érzelmek megfelelő kifejezése.

Ritmusérzék, a térérzékelés, a testtartás, a mozgáskoordináció, az állóképesség fejlesztése.

A nemzeti, helyi vagy a nemzetiségi hagyomány megismerése, az önazonosság erősítése közösségi tudat kialakítása.

Találkozzon a művészeti tevékenységformákkal, a művészeti ágak nyelve váljon sajátjukká, és mindezek eredményeként alakuljon ki bennük a művészettel élés, az értő befogadóvá válás alapvető igénye.

**A TANKÖNYVEK KIVÁLASZTÁSÁNAK ELVEI:**

A tantárgy tanulásához tankönyvre nincs a gyermekeknek szüksége.

**TANULMÁNYI SEGÉDLETEK és TANESZKÖZÖK KIVÁLASZTÁSÁNAK ELVEI:**

Lásd az előző pont.

**MAGASABB ÉVFOLYAMRA LÉPÉS FELTÉTELEI**

A helyi fejlesztési követelmények teljesítése.

A fejlesztés és a továbbhaladás követelményei igazodjanak a szakértői véleményben megfogalmazott fejlesztés lehetséges üteméhez. Ezért a helyi tanterv minimum követelményeit a gyógypedagógus és a fejlesztő pedagógus javaslatának figyelembe vételével kell teljesítenie.

A fejlesztés és a továbbhaladás követelményei igazodjanak a szakértői véleményben megfogalmazott fejlesztés lehetséges üteméhez. Ezért a helyi tanterv minimum követelményeit a gyógypedagógus és a fejlesztő pedagógus javaslatának figyelembe vételével kell teljesítenie.

**AZ ISKOLAI BESZÁMOLTATÁS, SZÁMONKÉRÉS SZABÁLYAI**

Az alapelvek a Pedagógiai Program „Az iskola ellenőrzési- mérési-értékelési rendszere” című fejezetében találhatók meg.

Az iskolai beszámoltatás formái és rendje:
 diagnosztikus mérések folyamatosan a témakörökben
 fejlesztő jellegű mérések folyamatosan a témakörökben
 év végi tudásszint-mérés május második felében
 (azonos évfolyamon közös mérőeszközzel, százalékosan, illetve szövegesen értékelve)

Szükség esetén lehetőség van eszközhasználatra, aminek segítségével segíthető a tanuló beszámoltatása, számonkérése

**Szóbeli beszámoltatás, számonkérés szempontjai:**

Beszédhiba típusától függően a szóbeli felelet szükség esetén speciális körülmények között is történhet (kis csoportban, négyszemközt történő megszólaltatás órán, órán kívül, ... stb), illetve írásban is teljesítheti a beszámolást.

Szükség esetén lehetőség van eszközhasználatra, aminek segítségével segíthető a tanuló beszámoltatása, számonkérése

**Szóbeli beszámoltatás, számonkérés szempontjai:**

A szóbeli felelet szükség esetén speciális körülmények között is történhet (kis csoportban, négyszemközt történő megszólaltatás órán, órán kívül, ... stb), illetve írásban is teljesítheti a beszámolást.

**ELLENŐRZÉS, ÉRTÉKELÉS**

Az alapelvek a Pedagógiai Program „Az iskola ellenőrzési-mérési-értékelési rendszere” című fejezetében találhatók meg.

**ELLENŐRZÉSI MÓDSZEREK:**

* Egyéni, páros és csoport munka

**ÉRTÉKELÉS:**

* A tanulók teljesítményének értékelése az év során szövegesen, illetve százalékosan történik.

A beszédfogyatékos gyermekeknek fokozottan szükséges a pozitív ösztönzés, eredményeinek azonnali értékelése.

Az értékelés mindig az egyéni képességstruktúra figyelembevételével történjen!

Figyelmet kell fordítani arra, hogy a tanulóban fokozatosan kialakuljon az önértékelés igénye, gyakorlati módszere.

Fontos éreznie a diáknak, hogy az értékelés nem társaival való összemérésen alapul, hanem saját javulása, fejlődése áll a középpontban.

A félévi és év végi értékelés a minősítés mellett a fejlődési állapotról is számoljon be.

A differenciálás szemlélete domináljon az értékelésnél is, a gyermek számba tudja venni, mennyit fejlődött előző szintjéhez, önmagához képest!

Az értékelésben jelenjen meg, hogy a tanuló saját lehetőségeit mennyire használta ki!

Az értékelő információk hatnak a magatartásra, a belső átélést segítik elő. A motiváló célú és erejű értékelés a megerősítést szolgálja.

Az értékelés mind a tanuló, mind a szülő számára legyen érthető.

Az értékelés nem korlátozódhat csak az osztályozásra, hisz a hozzá kapcsolódó félelmek, izgalmak szorongás pszichológiai túlterhelést idézhetnek elő, és ez teljesítmény-visszatartó hatású lehet.

Az építő jellegű pedagógiai értékelés kifejezési módjai:

* Metakommunikációs jelzések
* Szóbeli és írásbeli vélemény

**5. évfolyam**

|  |  |  |
| --- | --- | --- |
| **Tematikai egység/ Fejlesztési cél** | **Csoportos játék és megjelenítés** | **Órakeret****7 óra** |
| **Előzetes tudás** | Érzékelés, megfigyelés, felismerés, emlékezet, fantázia, megjelenítés játékai.Beszédre késztetés, verbális és nonverbális kommunikációs játékok;ritmus, tér, térköz, tájékozódás, irányok. |
| **A tematikai egység nevelési-fejlesztési céljai** | A kapcsolatteremtésen alapuló alkotó együttműködés képességének fejlesztése. Tiszta, érthető, artikulált beszéd, világos kifejezés, adekvát nyelvhasználat fejlesztése; nonverbális kifejezőeszközök helyes és tudatos használata; az élőszó zenei kifejezőeszközeinek helyes és tudatos használata; Táncos és mozgásos tevékenységek a mozgáskultúra és a mozgásos kommunikáció fejlesztése céljából. |
| Ismeretek/fejlesztési követelmények | **Kapcsolódási pontok** |
| Általános mozgásos/táncos bemelegítés: az egész csoportot megmozgató kapcsolatteremtő, feszítő-lazító mozdulat-játékok (pl. utánzásos gyakorlatok, lánc-játékok).Táncos mozgások egész csoportban, majd kis csoportokban (pl. mozgás zenére a tanár irányításával).A kifejező közlés alapjainak elsajátítása – artikulációs gyakorlatok, tempó-, hangsúly- és hanglejtésgyakorlatok (pl. beszédre késztető játékok, hanggyakorlatok; egyszerűbb stilisztikai játékok, szókincsbővítő gyakorlatok; beszédgyakorlatok szavakkal, szókapcsolatokkal, mondatokkal; beszédgyakorlatok egyszerű, könnyen tanulható, időmértékes és/vagy hangsúlyos szövegekkel).Nem verbális kommunikációs játékok: beszéd nélküli gyakorlatok egész csoportban különféle kommunikációs helyzetekben, kis csoportokban és párban.A korosztály sajátosságait figyelembe vevő koncentrációs és lazítógyakorlatok (a koncentráció érvényesülhet pl. a figyelem irányításában, a mozgás koordinációjában, az együttműködésben, az egymáshoz igazodásban).Egyszerűbb interakciós játékok.Egyensúly- és mozgáskoordinációs játékok (pl.: az egyensúly megtartása különböző helyzetekben, a test és a végtagok mozgásának összehangolása a nagyobb motorikus mozgástól a kisebb felé haladva, tájékozódás a térben csukott szemmel).A bizalomérzet kialakítását szolgáló gyakorlatok.Kommunikáció tárgyakkal, bábokkal. | *Magyar nyelv és irodalom:* Törekvés a jól formált, nyelvileg igényes beszédre és a megfelelő artikulációra.A szöveg tartalmát és a beszélő szándékát tükröző kiejtésmód eszközeinek alkalmazása. A szünet, a hangsúly-, a beszédtempó-, a hangmagasságváltás és a hanglejtés modulációjának használatában rejlő kommunikációs lehetőségek megfigyelése és alkalmazása. *Matematika:*Tájékozódás a térben.*Ének-zene:*…olyan közös, együttes élmény megteremtése, amely révén a befogadás és az önkifejezés, valamint az egymásra figyelés harmóniája valósul meg. *Vizuális kultúra:* Jelenségek megfigyelése adott szempontok alapján, a célirányos figyelem fejlesztése céljából.*Technika, életvitel és gyakorlat:*Az érdeklődés felkeltése, a természetes kíváncsiság fenntartása és kiterjesztése a közvetlen környezet egészére. *Testnevelés és sport:*Mozgásos kommunikáció. |
| Kulcsfogalmak/ fogalmak | Bemelegítés, testtartás, gesztus, mimika, tekintet, hangerő, hangsúly, koncentráció, lazítás, együttműködés, egyensúly, bizalom. |

|  |  |  |
| --- | --- | --- |
| **Tematikai egység/ Fejlesztési cél** | **Rögtönzés és együttműködés** | **Órakeret****7 óra** |
| **Előzetes tudás** | Részvétel különböző szervezési formákban megvalósított dramatikus tevékenységekben.Kapcsolat létrehozása és fenntartása, egymásra figyelés.Szerepbe lépés. |
| **A tematikai egység nevelési-fejlesztési céljai** | Aktív, alkotó részvétel a mozgásos improvizációkban, improvizációs képesség fejlesztése; az egymásra figyelés és az együttműködés erősítése. Örömteli, fegyelmezett, tervszerű, összpontosított alkotómunka; a kreativitás, improvizációs képesség fejlesztése; a tartós, intenzív figyelem erősítése; a kooperáció, a munkamegosztásban való részvétel gyakorlása; a társak munkájának megértése, tisztelete. |
| Ismeretek/fejlesztési követelmények | **Kapcsolódási pontok** |
| Egyszerű elemekből építkező mozgássor létrehozása (eleinte a tanár konkrét iránymutatásával).Mozgásos improvizáció a tanár által meghatározott témára. Improvizáció a megismert technikák alkalmazásával. Páros, kiscsoportos és csoportos interakciós játékok.Játékok maszkkal, bábbal.Különböző karakterek mozgásbeli kifejezése. A figyelem irányításának erősítése.Alkalmazkodás, érdekérvényesítés együttműködést igénylő csoportos tevékenységek során. | *Magyar nyelv és irodalom:* Különféle dramatikus formák kipróbálása (pl.: bábjáték, árnyjáték, némajáték, versmondás, helyzetgyakorlat). *Vizuális kultúra:* A legfontosabb vizuális jelek, jelzések, szimbólumok értelmezése, alkotó használata.Szabad asszociációs játékok.Hang és kép együttes alkalmazása (pl. árnyjátékokban).*Technika, életvitel és gyakorlat:*Tapasztalatszerzés a környezetből, a tapasztalatok megfogalmazása, rögzítése. |
| Kulcsfogalmak/ fogalmak | Indítás, megállítás, gyorsítás, lassítás, járás, futás, mozdulatkitartás, testtartás, gesztus, mimika, maszk, karakter. |

|  |  |  |
| --- | --- | --- |
| **Tematikai egység/ Fejlesztési cél** | **A dráma és a színház formanyelvének tanulmányozása**  | **Órakeret****6 óra** |
| **Előzetes tudás** | Kezdet, lezárás, cselekmény, szereplő, helyszín fogalma. |
| **A tematikai egység nevelési-fejlesztési céljai** | Alapvető dramaturgiai, műfaji fogalomkészlet bővítése.Egyes fogalmak felhasználása drámajátékos tevékenységekben és/vagy az elemző megbeszélésekben. |
| Ismeretek/fejlesztési követelmények | **Kapcsolódási pontok** |
| Egyszerű kifejezési formák megismerése és alkalmazása saját élményű dramatikus tevékenységekben, különböző dramatikus munkaformákkal. Az adott tevékenységek szituációkban történő megvalósítása (a szereplők szándékai, viszonyai, a cselekmény helyszínének, időpontjának megjelölése).Jelenetalkotás a tanár által megadott és/vagy a játszókkal egyeztetett elemek alapján. Az alapvető fogalmak ismerete és alkalmazása saját játékok alapján és azok értékelő megbeszélése során (szándék, feszültség, konfliktus, jelenet, dialógus, monológ, típus, ellentét és párhuzam, ritmus). Irodalmi művek egy-egy részletének közös dramatizálása, megjelenítése dramatikus tevékenységekkel. | *Magyar nyelv és irodalom:* Kreatív folyamatok támogatása (képzelet, belső képek alkotása, jelentésalkotás). Gondolkodás a saját gondolkodási folyamatokról. *Ének-zene:*A belső hallás készség irányú fejlesztése. Elvárható: nehezebb ritmusképletek, Ütemfajták*Technika, életvitel és gyakorlat:*A probléma megoldásához, a tevékenység elvégzéséhez szükséges, a feltételekre, hatásokrais kiterjedő átfogó kérdések megfogalmazása.*Vizuális kultúra:* Önálló kérdések megfogalmazása a tárgyalt témával kapcsolatban. |
| Kulcsfogalmak/ fogalmak | Szándék, feszültség, konfliktus, jelenet, dialógus, monológ, típus, ellentét, párhuzam, fordulópont/tetőpont, főszereplő, mellékszereplő, késleltetés, ritmus, tér. |

|  |  |  |
| --- | --- | --- |
| **Tematikai egység/ Fejlesztési cél** | **Történetek feldolgozása**  | **Órakeret****8 óra** |
| **Előzetes tudás** | Részvétel egyszerűbb, csoportos rögtönzéses játékokban. |
| **A tematikai egység nevelési-fejlesztési céljai** | Alkotó és tevékeny részvétel támogatása, fejlesztése különböző drámajátékos tevékenységekben, történetek megjelenítésében. |
| Ismeretek/fejlesztési követelmények | **Kapcsolódási pontok** |
| Dramatikus improvizációk a tanár által megadott és/vagy a tanulók által létrehozott történetváz alapján.Történet szituációkra bontása (pl. kiscsoportokban létrehozott állókép, állókép narrációval, állóképsorozat, gondolatkövetés, némajáték, hangjáték), majd a látottak egész csoportos megbeszélése.Döntési helyzetek elemzése, feldolgozása dramatikus tevékenységekkel (pl. balladák, mesék, elbeszélő költemények, mítoszok, mondák, kortárs irodalmi alkotások, a tanulókat érdeklő konfliktushelyzetek, emberi problémák alapján).Dramatikus improvizációk irodalmi, képzőművészeti alkotások, zeneművek, ismert történelmi események, fénykép, film, (nép)hagyomány felhasználásával. | *Magyar nyelv és irodalom:*Történetek főszereplőinek azonosítása. A szereplők külső és belső jellemzőinek azonosítása.Az idő és a tér egyértelműen megjelölt mozzanatainak azonosítása. A tetőpontok, fordulópontok és kitérők érzékelése.Annak megállapítása, hogy ki beszéli el és kinek a szemével látjuk a történetet.A nem saját álláspont megjelenítésének, átélésének képessége.Mindennapi konfliktusok megjelenítése drámajátékban (pl.: bábjáték). *Ének-zene:*A tánc tanulása során megismerhető a helyi vagy a nemzetiségi (nép)hagyomány, s mindez hatékonyan járulhat hozzá a közösségi tudat és az önazonosság erősítéséhez. *Történelem, társadalmi és állampolgári ismeretek:*Események, történetek elbeszélése élőszóban, illetve emlékezetből. Mások véleményének türelmes meghallgatása és figyelembe vétele.Feltevések megfogalmazása az egyének, csoportok viselkedésének mozgatórugóiról. |
| Kulcsfogalmak/ fogalmak | Dramatikus tevékenységformák, feszültség, improvizáció, cselekmény, jelenet, konfliktus. |

|  |  |  |
| --- | --- | --- |
| **Tematikai egység/ Fejlesztési cél** | **Megismerő és befogadóképesség** | **Órakeret** **8 óra** |
| **Előzetes tudás** | Szöveges alkotások dramatikus feldolgozása, egyes szokások, hagyományok ismerete. |
| **A tematikai egység nevelési-fejlesztési céljai** | Különböző művészeti alkotások játékon, megjelenítésen keresztül történő feldolgozása.Színház- és drámatörténeti ismeretek iránti érdeklődés felkeltése.Néphagyományok alapfokú ismerete.Színházi előadások megtekintése alapján a befogadó/értelmező képességek fejlesztése. |
| Ismeretek/fejlesztési követelmények | **Kapcsolódási pontok** |
| Színházi előadások (pl. gyermek- vagy diákszínjátszó csoportok előadásai) közös megtekintése, előkészítése, a látottak feldolgozása dramatikus tevékenységekkel. A szereplők jellemének (külső és benső jegyeinek, valamint motivációinak) vizsgálata dramatikus tevékenységek felhasználásával.A ritmus lehetséges megjelenési formái színpadon. A színpadi tér és a színpadi idő fogalma. Ismerkedés a színpadi térformákkal és használatuk következményeivel. Dramatikus játékok során a néphagyomány egyes elemeinek felismerése és beépítése a gyakorlatokba.Ismerkedés a tánc és a mozgás szerepével és jellemzőivel (pl. különféle történelmi és társastáncok, különböző kultúrák táncai, különböző korok színpadi táncai). | *Magyar nyelv és irodalom:*A műélvezet megtapasztalása a belefeledkezés, a játék, a kaland, a humor, a képzelet, a ritmus és a zene révén. *Ének-zene:*Nemzetiségeink hagyományai és néptáncai. *Technika, életvitel és gyakorlat:*Együttműködés a társakkal, alkalmazkodás egymáshoz, a társak segítése a közös és csoportostevékenységekben.*Vizuális kultúra:* Reflektálás irodalmi, zenei, filmes élményekre saját, kifejező szándékú alkotásokban.Saját és mások munkájának összehasonlítása, értékelése tanári segítséggel.*Hon- és népismeret:* Család és lakóhely. Néphagyomány. |
| *Kulcsfogalmak/ fogalmak* | Díszlet, jelmez, kellék, jelenet, tánctípusok. |

|  |  |
| --- | --- |
| **A fejlesztés várt eredményei a** **két évfolyamos ciklus végén** | – Alkotó részvétel többféle dramatikus, illetve mozgásos-táncos tevékenységben.– Alapszintű improvizációs képességek fejlődése, erősödő biztonság a térhasználatban a mozgás és a dramatikus tevékenységek folyamán. – Konstruktív részvétel a dramatikus tevékenységek értelmező megbeszélésében – A tanuló képes a munkamegosztásra, érti és értékeli társai munkáját; fejlődik önismerete, képviseli saját álláspontját, és figyelembe veszi társai véleményét a közös alkotó tevékenységben.– Ismeri és használni tudja a legalapvetőbb dramaturgiai, drámaszerkezeti és színházi alapfogalmakat; képes egy színházi előadásról megfogalmazni élményeit, gondolatait. |